stanford-oval/wikipedia huggingface dataset:
โดนนี ฟัน เดอ เบก
รูปแบบการเล่น

ที่อายักซ์ ฟัน เดอ เบก เล่นในตำแหน่งกองกลางตัวกลาง หนังสือพิมพ์สเปน มุนโดเดปอร์ติโบ เขียนว่าเขาเล่นในบทบาทรุกมากกว่าผู้เล่นในตำแหน่งเดียวกันของทีมอื่น อดีตผู้จัดการทีม ฟรังก์ เดอ บูร์ กล่าวว่า ฟัน เดอ เบก เล่นได้ดีที่สุดในตำแหน่งผู้เล่นหมายเลข 6 (ตำแหน่งกองกลางตัวกลาง) โกล.คอม บรรยายฟัน เดอ เบก ว่าเป็นผู้เล่นที่มี "การควบคุมและสายตาอันยอดเยี่ยมในการจ่ายบอลเพื่อโจมตีและดูอันตรายเมื่อเขาวิ่งเข้ากรอบเขตโทษ" ขณะเล่นให้กับทีมเยาวชนของอายักซ์ เขาถูกเปรียบเทียบกับเดวี กลาสเซิน อย่างไรก็ตาม ฟัน เดอ เบก ปฏิเสธการเปรียบเทียบนี้เนื่องจากทั้งคู่มีรูปแบบการเล่นที่แตกต่างกัน และกล่าวว่า เขาเป็นผู้เล่นที่ต้องการครองบอลไว้กับเท้า กัปตันอายักซ์ ฌอแอล แฟ็ลต์มัน กล่าวถึง ฟัน เดอ เบก ว่าเป็นผู้เล่นที่ "ทำงานหนักและสามารถเล่นระหว่างแนว (between the lines) ได้"
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วยในประเทศ> ลงเล่น | ถ้วยในประเทศ> ประตู | ลีกคัพ> ลงเล่น | ลีกคัพ> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| โยงอายักซ์ | 2014–15 | เอร์สเตอดีวีซี | 6 | 0 | — | — | — | — | — | — | — | — | 6 | 0 |
| โยงอายักซ์ | 2015–16 | เอร์สเตอดีวีซี | 13 | 2 | — | — | — | — | — | — | — | — | 13 | 2 |
| โยงอายักซ์ | 2016–17 | เอร์สเตอดีวีซี | 16 | 6 | — | — | — | — | — | — | — | — | 16 | 6 |
| โยงอายักซ์ | รวม | รวม | 35 | 8 | — | — | — | — | — | — | — | — | 35 | 8 |
| อายักซ์ | 2015–16 | เอเรอดีวีซี | 8 | 0 | 0 | 0 | — | — | 2 | 1 | — | — | 10 | 1 |
| อายักซ์ | 2016–17 | เอเรอดีวีซี | 19 | 0 | 2 | 0 | — | — | 11 | 0 | — | — | 32 | 0 |
| อายักซ์ | 2017–18 | เอเรอดีวีซี | 34 | 11 | 1 | 0 | — | — | 4 | 2 | — | — | 39 | 13 |
| อายักซ์ | 2018–19 | เอเรอดีวีซี | 34 | 9 | 5 | 4 | — | — | 18 | 4 | — | — | 57 | 17 |
| อายักซ์ | 2019–20 | เอเรอดีวีซี | 23 | 8 | 3 | 0 | — | — | 10 | 2 | 1 | 0 | 37 | 10 |
| อายักซ์ | รวม | รวม | 118 | 28 | 11 | 4 | — | — | 45 | 9 | 1 | 0 | 175 | 41 |
| แมนเชสเตอร์ยูไนเต็ด | 2020–21 | พรีเมียร์ลีก | 19 | 1 | 4 | 0 | 4 | 0 | 9 | 0 | — | — | 36 | 1 |
| แมนเชสเตอร์ยูไนเต็ด | 2021–22 | พรีเมียร์ลีก | 3 | 1 | 0 | 0 | 1 | 0 | 2 | 0 | — | — | 6 | 1 |
| แมนเชสเตอร์ยูไนเต็ด | รวม | รวม | 22 | 2 | 4 | 0 | 5 | 0 | 11 | 0 | 0 | 0 | 42 | 2 |
| รวมทั้งหมด | รวมทั้งหมด | รวมทั้งหมด | 175 | 38 | 15 | 4 | 5 | 0 | 56 | 9 | 1 | 0 | 252 | 51 |
↑  ลงเล่นในยูฟ่ายูโรปาลีก
1 2  ลงเล่นในยูฟ่ายูโรปาลีกและยูฟ่าแชมเปียนส์ลีก
1 2  ลงเล่นในยูฟ่าแชมเปียนส์ลีก
↑  ลงเล่น 10 นัด ทำ 2 ประตูในยูฟ่าแชมเปียนส์ลีก และลงเล่น 2 นัดในยูฟ่ายูโรปาลีก
↑  ลงเล่น 6 นัดในยูฟ่าแชมเปียนส์ลีก และลงเล่น 3 นัดในยูฟ่ายูโรปาลีก
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| เนเธอร์แลนด์ | 2017 | 1 | 0 |
| เนเธอร์แลนด์ | 2018 | 4 | 0 |
| เนเธอร์แลนด์ | 2019 | 5 | 0 |
| เนเธอร์แลนด์ | 2020 | 7 | 2 |
| เนเธอร์แลนด์ | 2021 | 2 | 1 |
| รวมทั้งหมด | รวมทั้งหมด | 19 | 3 |
สถิติอาชีพ > ประตูในนามทีมชาติ

| ลำดับ | วันที่ | สนาม | นัดที่ | คู่แข่ง | ประตู | ผล | รายการแข่งขัน | Ref>  |
| --- | --- | --- | --- | --- | --- | --- | --- | --- |
| 1 | 14 ตุลาคม 2020 | สตาดีโออัตเลตีอัซซูร์รีดีตาเลีย แบร์กาโม อิตาลี | 14 |  อิตาลี |  align=center | 1–1 | 1–1 | ยูฟ่าเนชันส์ลีก 2020–21 ลีกเอ |  |
| 2 | 11 พฤศจิกายน 2020 | โยฮัน ไกรฟฟ์อาเรนา อัมสเตอร์ดัม เนเธอร์แลนด์ | 15 |  สเปน | 1–1 | 1–1 | กระชับมิตร |  |
| 3 | 30 มีนาคม 2021 | วิกตอเรีย สเตเดียม ยิบรอลตาร์ | 19 |  ยิบรอลตาร์ | 6–0 | 7–0 | ฟุตบอลโลก 2022 รอบคัดเลือก โซนยุโรป |  |
เกียรติประวัติ

อายักซ์
เอเรอดีวีซี: 2018–19
เคเอ็นวีบีคัพ: 2018–19
โยฮันไกรฟฟ์ชีลด์: 2019
ยูฟ่ายูโรปาลีก รองชนะเลิศ: 2016–17
แมนเชสเตอร์ยูไนเต็ด
ยูฟ่ายูโรปาลีก รองชนะเลิศ: 2020–21
เนเธอร์แลนด์ อายุไม่เกิน 17 ปี
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี รองชนะเลิศ: 2014
รางวัลส่วนตัว
ผู้เล่นพรสวรรค์แห่งอนาคตของอายักซ์: 2014–15
แหล่งข้อมูลอื่น

ข้อมูล ที่เว็บไซต์สโมสรฟุตบอลแมนเชสเตอร์ยูไนเต็ด
ข้อมูล ที่เว็บไซต์ราชสมาคมฟุตบอลเนเธอร์แลนด์
โดนนี ฟัน เดอ เบก – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
เบอร์มิวดาในพาราลิมปิก

| เบอร์มิวดา ในพาราลิมปิก |
| --- | --- |

รหัสประเทศ: BER
เอ็นพีซี: สมาคมพาราลิมปิกเบอร์มิวดา
เหรียญ:  ทอง 0 เงิน 0 ทองแดง 0 รวม 0 
การเข้าร่วมในกีฬาฤดูร้อน
1996 2000 2004 2008 2012 2016 2020 2024
เบอร์มิวดา เข้าร่วมแข่งขันกีฬาพาราลิมปิกเป็นครั้งแรกในปี ค.ศ. 1996 และได้เข้าร่วมการแข่งขันพาราลิมปิกฤดูร้อนทุกครั้งตั้งแต่นั้นเป็นต้นมา โดยประเทศนี้ไม่เคยเข้าร่วมการแข่งขันพาราลิมปิกฤดูหนาว และยังไม่เคยได้รับเหรียญรางวัลใด ๆ ในการแข่งขันพาราลิมปิก
นักกีฬา เจสสิกา คูเปอร์ ลูอิส ได้เข้าร่วมการแข่งขันพาราลิมปิกถึงสามครั้ง ในปี ค.ศ. 2012, 2016 และ 2021
นักกีฬากลุ่มแรกที่เป็นตัวแทนของเบอร์มิวดาในการแข่งขันครั้งนี้ประกอบด้วยนักกีฬาขี่ม้า 4 คน ได้แก่ เคิร์สตี แอนเดอร์สัน ซึ่งเข้าแข่งขัน 3 ครั้งในปี ค.ศ. 1996, 2000 และ 2004 แซนดี มิตเชลล์ ซึ่งเข้าแข่งขัน 2 ครั้งในปี ค.ศ. 2004 และ 2008 ฟิลลิส ฮาร์ชอว์ เข้าแข่งขัน 1 ครั้งในปี ค.ศ. 1996 และอเล็กซานเดอร์ มิตเชลล์ เข้าแข่งขัน 1 ครั้งในปี ค.ศ. 2000 โดยจูดิธ เฮเกน เป็นหัวหน้าโค้ชของทีมในปี ค.ศ. 2004
รายชื่อนครในประเทศเกาหลีใต้

บทความหลัก: เขตการปกครองของประเทศเกาหลีใต้
นครพิเศษ  นครปกครองตนเองพิเศษ  มหานคร  นครใหญ่  นครภายใต้การบริหาร  นคร
นคร (เกาหลี: 시) เป็นเขตการปกครองประเภทหนึ่ง จากกฎหมายของประเทศเกาหลีใต้ ถ้าประชากรในอำเภอมี 150,000 คนขึ้นไปก็จะได้รับการยกฐานะขึ้นเป็นนครด้วยการผ่านร่างกฎหมายพิเศษโดยรัฐสภาของเกาหลีใต้
บรรดานครที่มีขนาดใหญ่ที่สุดของประเทศเกาหลีใต้จะมีสถานะการปกครองตนเองเทียบเท่ากับจังหวัด เมืองหลวงและนครที่ใหญ่ที่สุดในประเทศ คือ โซล จัดอยู่ในประเภท ทึกบย็อลชี (นครพิเศษ) ในขณะที่นครที่ใหญ่รองลงมาจำนวน 6 แห่ง จัดอยู่ในประเภท ควังย็อกชี (มหานคร) นครที่เล็กลงมาจะอยู่ในประเภท ชี ("นคร") ซึ่งจะอยู่ภายใต้การปกครองของจังหวัด ในระดับเดียวกับอำเภอ
การจำแนกประเภทนคร > นครใหญ่

นครใหญ่ ภาษาเกาหลีเรียก แทโดชี (대도시 大都市) หรือเรียกอย่างไม่เป็นทางการว่า ทึกจ็องชี (특정시, 特定市) เป็นนครที่มีประชากร 5 แสนคนขึ้นไป นครใหญ่จะได้รับการแต่งตั้งตามคำสั่งของรัฐบาลภายใต้มาตรา 175 ของกฎหมายปกครองตนเองท้องถิ่น ซึ่งจะเป็นการขยายขอบเขตอำนาจในการบริหารโดยถ่ายโอนจากจังหวัดไปยังนครนั้น ๆ หนึ่งในนั้นคือ อำนาจในการแบ่งการปกครองออกเป็น เขต (일반구; 一般區) แต่ก็ไม่ใช่ทุกนครใหญ่ที่แบ่งออกเป็นเขต เช่น พูช็อน คิมแฮ ฮวาซ็อง หรือนัมยังจู ปัจจุบัน ประเทศเกาหลีใต้มีนครใหญ่ทั้งหมด 15 แห่ง
การจำแนกประเภทนคร > นครภายใต้การบริหาร

ในจังหวัดปกครองตนเองพิเศษเชจู นครเชจูและซอกวีโพมีสถานะเป็นนครภายใต้การบริหารของจังหวัด ซึ่งไม่มีอำนาจปกครองตนเอง ปัจจุบัน หน่วยงานบริหารของนครเชจูกำลังพยายามขยายขอบเขตอำนาจในการบริหารที่ได้รับมอบหมายจากจังหวัดให้มีมากยิ่งขึ้น
การจำแนกประเภทนคร > มหานคร

มหานคร (ควังย็อก-ซี, 광역시, 廣域市) เป็นนครขนาดใหญ่ที่ไม่ได้เป็นส่วนหนึ่งของจังหวัดใด ๆ ทำให้มีสถานะเทียบเท่าจังหวัด มีความคงอยู่แบบเป็นเอกเทศ และมีระบบการปกครองตนเอง อาจเปรียบเทียบกับนครปกครองโดยตรงของประเทศจีนได้ เนื่องจากก่อนปี ค.ศ. 1995 เคยเรียกว่า "นครปกครองโดยตรง" (직할시, 直轄市) ปัจจุบัน ประเทศเกาหลีใต้มีมหานคร 6 แห่ง
ในการแต่งตั้งให้เป็นมหานครนั้นไม่มีหลักเกณฑ์ในทางกฎหมาย แต่โดยปกติแล้ว นครที่จะได้รับการยกฐานะเป็นมหานครมักมีจำนวนประชากรเข้าใกล้ 1 ล้านคน อย่างไรก็ตาม ยังมีนครที่มีประชากรเกิน 1 ล้านคนที่ไม่ได้เป็นมหานคร 4 แห่ง ได้แก่ ซูว็อน ชังว็อน โคยัง และยงอิน และยังไม่มีการพิจารณาในการยกฐานะเพิ่มเติม
การจำแนกประเภทนคร > นครพิเศษ

นครพิเศษ (ทึกบย็อล-ชี, 특별시, 特別市) เป็นเขตการปกครองระดับแรกประเภทหนึ่งในประเทศเกาหลีใต้ มีฐานะเทียบเท่ากับจังหวัด มีเพียงแห่งเดียว คือ โซล เคยได้รับการจัดตั้งเป็น "นครอิสระพิเศษ" (특별자유시; 特別自由市) โดยแยกการปกครองออกมาจากจังหวัดคย็องกี เมื่อวันที่ 15 สิงหาคม ค.ศ. 1946 และเปลี่ยนสถานะเป็น "นครพิเศษ" เมื่อวันที่ 15 สิงหาคม ค.ศ. 1949
การจำแนกประเภทนคร > นครปกครองตนเองพิเศษ

นครปกครองตนเองพิเศษ (ทึกบย็อลจาชี-ชี, 특별자치시, 特別自治市) มีเพียงแห่งเดียว คือ นครเซจง
ดูเพิ่ม

รายชื่อนครในประเทศเกาหลีเหนือ
อันดับที่ 1 – โซล
อันดับที่ 2 – ปูซาน
อันดับที่ 3 – อินช็อน
อันดับที่ 4 – แทกู
อันดับที่ 5 – แทจ็อน
อันดับที่ 6 – ควังจู
อันดับที่ 7 – ซูว็อน
อันดับที่ 9 – ชังว็อน
อันดับที่ 10 – โคยัง
กรีฑาสถานแห่งชาติญี่ปุ่น

บทความนี้เกี่ยวกับสนามกีฬาแห่งชาติญี่ปุ่นในปัจจุบัน สำหรับสนามกีฬาที่รื้อถอนแล้ว ดูที่ สนามกีฬาโอลิมปิก (โตเกียว)
| --- | --- |
国立競技場
มุมมองทางอากาศ ปี 2020
th
ชื่อเต็ม: กรีฑาสถานแห่งชาติญี่ปุ่น
ที่ตั้ง: 10-2 เมืองคาสึมิกาโอกะ เขตชินจูกุ โตเกียว ประเทศญี่ปุ่น
พิกัด: 35°40′41.5″N 139°42′52.5″E﻿ / ﻿35.678194°N 139.714583°E﻿ / 35.678194; 139.714583
ขนส่งมวลชน:  E25 โคคุริตสึ-เคียวกิโจ    JB12 เซนดากายะ
เจ้าของ: สภากีฬาประเทศญี่ปุ่น
ความจุ: 68,000 (กรีฑา) 68,698 (ฟุตบอล) 80,016 (ฟุตบอลและรักบี้ยูเนียน สูงสุดโดยมีที่นั่งชั่วคราวเหนือลู่วิ่ง)
ขนาดสนาม: 107 × 71 m
พื้นผิว: หญ้า
การก่อสร้าง
ลงเสาเข็ม: 11 ธันวาคม 2016; 8 ปีก่อน (2016-12-11)
ก่อสร้าง: ธันวาคม 2016 – 30 พฤศจิกายน 2019
เปิดใช้สนาม: 21 ธันวาคม 2019; 5 ปีก่อน (2019-12-21)
งบประมาณในการก่อสร้าง: 1.4 พันล้านดอลลาร์สหรัฐ (157 พันล้านเยน)
สถาปนิก: เค็งโงะ คูมะ
การใช้งาน
รักบี้ยูเนียนทีมชาติญี่ปุ่น ฟุตบอลทีมชาติญี่ปุ่น
การแข่งขันรักบี้ชิงแชมป์มหาวิทยาลัยแห่งชาติญี่ปุ่นครั้งที่ 56 รอบชิงชนะเลิศ ระหว่าง สโมสรมหาวิทยาลัยเมจิ กับ สโมสรมหาวิทยาลัยวาเซดะ
กรีฑาสถานแห่งชาติ (ญี่ปุ่น: 国立競技場; โรมาจิ: Kokuritsu Kyōgijō) หรือเรียกว่า สนามกีฬาโอลิมปิก (ญี่ปุ่น: オリンピックスタジアム; โรมาจิ: Orinpikku Sutajiamu; ระหว่างโอลิมปิกและพาราลิมปิกฤดูร้อน 2020) สนามกีฬาแห่งชาติใหม่ของประเทศญี่ปุ่น ตั้งอยู่ในเขตชินจูกุ กรุงโตเกียว เป็นสนามกีฬาเอนกประสงค์ตั้งอยู่บนพื้นที่ของสนามกีฬาแห่งชาติเดิม ใช้สำหรับจัดกีฬาโอลิมปิกฤดูร้อน 2020 ที่กรุงโตเกียวเป็นเจ้าภาพ
ประวัติ

สนามกีฬาแห่งชาติเดิมถูกรื้อทิ้งแล้วเสร็จในเดือนพฤษภาคม 2015 และในอีกสองเดือนถัดมา นายกรัฐมนตรีอาเบะประกาศปรับดีไซน์ใหม่ของสนามกีฬาหลังดีไซน์เดิมต้องใช้งบประมาณก่อสร้างสูงมาก ดีไซน์โดยสถาปนิกเค็งโงะ คูมะ ได้รับอนุมัติในเดือนธันวาคม 2015 และมีกำหนดก่อสร้างแล้วเสร็จในเดือนพฤศจิกายน 2019
รายละเอียดสนาม

สนามกีฬาแห่งนี้มีความแปลกตรงที่ไม้ถูกนำมาใช้เป็นส่วนประกอบหลักของโครงสร้าง โดยทั้งหมดได้มาจากประเทศญี่ปุ่นเพื่อลดผลกระทบต่อสิ่งแวดล้อม  องค์ประกอบไม้หลายชิ้นอยู่ในรูปแบบโมดูลาร์ ซึ่งสามารถทดแทนได้เมื่อไม้เสื่อมสภาพ  ไม้ที่ได้รับการรับรองนั้นได้มาจากทั้ง 47 จังหวัดของญี่ปุ่นตามประเพณีที่เริ่มต้นโดยศาลเจ้าเมจิ  การออกแบบชายคาได้รับแรงบันดาลใจจากวัดโฮริวจิ และรวมเอาช่องว่างอากาศที่ใช้ประโยชน์จากสภาพลมที่พัดเข้ามาเพื่อระบายอากาศภายในพื้นที่ให้เกิดประโยชน์สูงสุด  ส่วนหนึ่งของหลังคาประกอบด้วยแผงโซลาร์เซลล์โปร่งใส และน้ำฝนจะถูกเก็บในถังเก็บน้ำใต้ดิน และใช้ในการชลประทานสนามหญ้าในสนามกีฬาตลอดจนพืชพรรณนานาชนิดบนทางเดินเล่นชั้นบนสุด  การเข้าถึงเป็นปัญหาสำคัญ ส่งผลให้มีสถานที่สำหรับผู้ใช้รถเข็นมากกว่า 450 แห่ง รวมถึงห้องน้ำที่ใช้เทคโนโลยีใหม่ล่าสุด
สมุดภาพ > การก่อสร้าง

พฤศจิกายน 2016
 พื้นที่สนามก่อนการก่อสร้าง
พฤษภาคม 2017
กรกฎาคม 2017
กันยายน 2017
พฤศจิกายน 2017
ธันวาคม 2017
มีนาคม 2018
สิงหาคม 2018
ตุลาคม 2018
มกราคม 2019
มีนาคม 2019
พฤษภาคม 2019
กันยายน 2019
ธันวาคม 2019
ธันวาคม 2019
ธันวาคม 2019
ธันวาคม 2019
แหล่งข้อมูลอื่น

เว็บไซต์ทางการ (ในภาษาญี่ปุ่นและอังกฤษ)
Japan National Stadium — Architecture | Kengo Kuma and Associates
| ก่อนหน้า |  | กรีฑาสถานแห่งชาติญี่ปุ่น |  | ถัดไป |
| --- | --- | --- | --- | --- |
| สนามกีฬามารากานัง   รีโอเดจาเนโร |  | โอลิมปิกฤดูร้อน พิธีเปิดและพิธีปิด (สนามกีฬาโอลิมปิก)   (2020) |  | สตาดเดอฟร็องส์   ปารีส |
| สนามกีฬาโอลิมปิกนิลตง ซังตุส   รีโอเดจาเนโร |  | กีฬากรีฑา สนามกีฬาหลัก   (2020) |  | สตาดเดอฟร็องส์   ปารีส |
| สนามกีฬาโอลิมปิกนิลตง ซังตุส   รีโอเดจาเนโร |  | กีฬากรีฑาพาราลิมปิก สนามกีฬาหลัก   (2020) |  | สตาดเดอฟร็องส์   ปารีส |
| ด ค กสนามกีฬาโอลิมปิกฤดูร้อน |
| --- | --- |
 สนามกีฬาโอลิมปิก  อุทยานโอลิมปิก  หมู่บ้านโอลิมปิก 
ฤดูร้อน:  1896 สนามกีฬาพานาธิเนอิก  1900 วีละโดรมแว็งเซน  1904 สนามฟรานซิส (เซนต์หลุยส์)  1908 สนามกีฬาไวต์ซิตี  1912 สนามกีฬาโอลิมปิกสต็อกโฮล์ม  1920 สนามกีฬาโอลิมปิก (แอนต์เวิร์ป)  1924 สนามกีฬาโอลิมปิกอีฟว์ ดูว์ มานัวร์  1928 สนามกีฬาโอลิมปิก (อัมสเตอร์ดัม)  1932 โคลิเซียมอนุสรณ์แห่งลอสแอนเจลิส  1936 โอลึมพีอาชตาดีอ็อน (เบอร์ลิน)  1948 สนามกีฬาเวมบลีย์ (1923)  1952 สนามกีฬาโอลิมปิกเฮลซิงกิ  1956 สนามคริกเก็ตเมลเบิร์น  1960 สตาดีโอโอลิมปีโก  1964 สนามกีฬาแห่งชาติ (โตเกียว)  1968 สนามกีฬาโอลิมปิกมหาวิทยาลัย  1972 โอลึมพีอาชตาดีอ็อน (มิวนิก)  1976 สนามกีฬาโอลิมปิก (มอนทรีออล)  1980 สนามกีฬาลุจนีกี  1984 โคลิเซียมอนุสรณ์แห่งลอสแอนเจลิส  1988 สนามกีฬาโอลิมปิกโซล  1992 สนามกีฬาโอลิมปิกยูอิส กุมปัญส์  1996 สนามกีฬาโอลิมปิกศตวรรษ  2000 สนามกีฬาออสเตรเลีย  2004 สนามกีฬาโอลิมปิก (เอเธนส์)  2008 สนามกีฬาแห่งชาติปักกิ่ง  2012 สนามกีฬาโอลิมปิก (ลอนดอน)  2016 สนามกีฬามารากานัง  2020 กรีฑาสถานแห่งชาติญี่ปุ่น  2024 สตาดเดอฟร็องส์  2028 โคลิเซียมอนุสรณ์/สนามกีฬาอินเกิลวูด  2032 แลงพาร์ก
โพลีเอมีน

พูเตรสซิน
คาดาเวอรีน
สเปอร์มิดีน
สเปอร์มีน
โพลีเอมีนเป็นสารอินทรีย์ที่มีหมู่เอมีนตั้งแต่สองกลุ่มขึ้นไป สารกลุ่มนี้รวมถึงสารสังเคราะห์หลายอย่างที่เป็นวัตถุดิบสำคัญสำหรับอุตสาหกรรมเคมี เช่น ethylene diamine H2N-CH2-CH2-NH2 1,3-diaminopropane H2N- (CH2) 3-NH2 และ hexamethylenediamine H2N- (CH2) 6-NH2 และสารอีกหลายชนิดที่มีบทบาทสำคัญในเซลล์ยูแคริโอตและโพรแคริโอต เช่น ไดอะมิโน โพรเพน พูเตรสซิน (H2N- (CH2) 4-NH2) สเปอร์มิดีน (H2N- ((CH2) 4-NH-) 2-H) สเปอร์มีน (H2N- ((CH2) 4-NH-) 3-H) สังเคราะห์ขึ้นมาจากกรดอะมิโนโดยตัดหมู่คาร์บอกซิลออกไป โพลีเอมีนที่มีโครงสร้างเป็นวงที่เป็นที่รู้จักคือ Cyclen ส่วน Polyethylene amine เป็นโพลีเมอร์ที่มีโมโนเมอร์เป็น aziridine
การทำงาน

ผลกระทบทางด้านสรีรวิทยาที่สำคัญ ได้แก่
กระตุ้นการเจริญเติบโตและการกำหนดพัฒนา
ส่งเสริมการงอกของเมล็ดกระตุ้นการเจริญเติบโตของยอดต้นอ่อน
ส่งเสริมการออกดอก โดยเป็นสารตั้งต้นของสารกลุ่มเอไมด์ที่มีการสังเคราะห์มากและขนส่งไปยังตาดอกเมื่อพืชพร้อมจะออกดอก
การทนทานต่อความเครียด โพลีเอมีนมีบทบาทสำคัญในการตอบสนองต่อภาวะเครียดต่างๆ เช่น ขาดธาตุอาหาร สภาวะกรด ความหนาวเย็น
การชะลอการชรา โพลีเอมีนมีผลในการชะลอการชราที่ถูกชักนำโดยความมืด โดยลดการสูญเสียคลอโรฟิลล์
การสังเคราะห์โพลีเอมีนสายตรง > พูเตรสซิน

พูเตรสซินถูกสังเคราะห์ด้วยกระบวนการทางชีวภาพผ่านทางสองวิถีที่แตกต่างกันคือ
arginine จะถูกเปลี่ยนเป็น agmatine ด้วยเอนไซม์ arginine decarboxylase (ADC) ; แล้วเปลี่ยน agmatine เป็น carbamilputrescine โดย hydroxylase imino agmatine (AIH) สุดท้าย carbamilputrescine จะถูกเปลี่ยนเป็น พูเตรสซิน
arginine ถูกเปลี่ยนเป็น arginine ornithine ornithine จากนั้นจะถูกเปลี่ยนเป็นพูเตรสซินโดย ornithine decarboxylase (ODC)
การสังเคราะห์โพลีเอมีนสายตรง > Cadaverine

Cadaverine ถูกสังเคราะห์จาก lysine ด้วยเอนไซม์ lysine decarboxylase (LDC).
การสังเคราะห์โพลีเอมีนสายตรง > สเปอร์มิดีนและสเปอร์มีน

สเปอร์มิดีนถูกสังเคราะห์จากพูเตรสซินโดยใช้หมู่aminopropylic จาก decarboxylated S-adenosyl-L-methionine (SAMด้วยเอนไซม์spermidine synthase
สเปอร์มีนถูกสังเคราะห์จากปฏิกิริยาของสเปอร์มิดีนกับ SAM ด้วยเอนไซม์ spermine synthase
แหล่งข้อมูลอื่น

Polyamines in cell cycle proliferation and cell death เก็บถาวร 2008-06-12 ที่ เวย์แบ็กแมชชีน
Ornithine Decarboxylase: Expression and regulation in rat brain and in transgenic mice, 2002, Pekka Kilpelainen, Department of Biochemistry, University of Oulu.  Extensive review of literature through 2001 on polyamine structure, properties, metabolism in mammals, and physiological and pathophysiological roles (See article Table of Contents) เก็บถาวร 2011-05-14 ที่ เวย์แบ็กแมชชีน
| ด ค กฮอร์โมนพืช |
| --- | --- |
กรดแอบไซซิก - ออกซิน - ไซโตไคนิน - เอทิลีน - จิบเบอเรลลิน
บราสสิโนสเตอรอยด์ - กรดจัสโมนิก - โพลีเอมีน - กรดซาลิไซลิก
กรดลูนูลาริก  - บาทาซิน - คูมารินส์  - กรดทรานส์-ซินนามิก
วสิษฐ เดชกุญชร

| พลตำรวจเอกวสิษฐ เดชกุญชรม> ป.ช., ม.ว.ม., ท.จ.ว. |
| --- | --- |


รัฐมนตรีช่วยว่าการกระทรวงมหาดไทย
ดำรงตำแหน่ง 26 สิงหาคม – 9 ธันวาคม พ.ศ. 2533
นายกรัฐมนตรี: ชาติชาย ชุณหะวัณ
ก่อนหน้า: เสนาะ เทียนทอง สันติ ชัยวิรัตนะ ไตรรงค์ สุวรรณคีรี วัฒนา อัศวเหม
ถัดไป: เสนาะ เทียนทอง พินิจ จันทรสุรินทร์ ปกิต พัฒนกุล วัฒนา อัศวเหม
 
ข้อมูลส่วนบุคคล
เกิด: 14 พฤศจิกายน พ.ศ. 2472 จังหวัดอุดรธานี ประเทศสยาม
เสียชีวิต: 20 มิถุนายน พ.ศ. 2561 (88 ปี) โรงพยาบาลตำรวจ กรุงเทพมหานคร ประเทศไทย
คู่สมรส: คุณหญิงทัศนา เดชกุญชร
บุพการี: คเชนทร์ เดชกุญชร (บิดา) เกษร เดชกุญชร (มารดา)
อาชีพ: ตำรวจ นักเขียน
นามปากกา: โก้ บางกอก

| วสิษฐ เดชกุญชร |
| --- | --- |
รับใช้:  ไทย
แผนก/สังกัด: กรมตำรวจ สำนักงานนายตำรวจราชสำนักประจำ (จนถึงปี 2524)
ประจำการ: พ.ศ. 2499 - 2533
ชั้นยศ:  พลตำรวจเอก
การยุทธ์: การก่อการกำเริบคอมมิวนิสต์ในประเทศไทย
พลตำรวจเอก วสิษฐ เดชกุญชร (14 พฤศจิกายน พ.ศ. 2472 - 20 มิถุนายน พ.ศ. 2561) อดีตนายตำรวจราชสำนักประจำ และเป็นผู้ที่ พระบาทสมเด็จพระมหาภูมิพลอดุลยเดชมหาราช บรมนาถบพิตร ไว้วางพระราชหฤทัย จนได้รับการแต่งตั้งให้ดำรงตำแหน่ง หัวหน้านายตำรวจราชสำนักประจำ  ก่อนที่จะออกมาดำรงตำแหน่งรองอธิบดีกรมตำรวจ  และรัฐมนตรีช่วยว่าการกระทรวงมหาดไทย  เป็นตำรวจชั้นผู้ใหญ่ ที่เป็นนักเขียนนวนิยายเกี่ยวกับวงการตำรวจ และอาชญากรรม โดยนำมาจากประสบการณ์จริง จนได้รับการเชิดชูเกียรติเป็นศิลปินแห่งชาติ สาขาวรรณศิลป์ ประจำปี พ.ศ. 2541
ประวัติ

พล.ต.อ.วสิษฐ เดชกุญชร เกิดที่ตำบลบ้านขาว อำเภอเมืองอุดรธานี จังหวัดอุดรธานี บิดามารดามีอาชีพเป็นครู ปี พ.ศ. 2483 ศึกษาที่โรงเรียนคณะราษฎรบำรุง จังหวัดยะลา ก่อนที่จะจบการศึกษาชั้นมัธยมจากโรงเรียนประจำจังหวัดขอนแก่น "โรงเรียนขอนแก่นวิทยายน" เมื่อ พ.ศ. 2487 สำเร็จการศึกษาชั้นเตรียมอุดมศึกษาจากจากโรงเรียนอำนวยศิลป์ พระนคร รุ่นลมหวล ศึกษาต่อรัฐศาสตรบัณฑิต ที่คณะรัฐศาสตร์ จุฬาลงกรณ์มหาวิทยาลัย และได้เข้าศึกษารัฐประศาสนศาสตรมหาบัณฑิต สาขาการบริหารการตำรวจ จากมหาวิทยาลัยนิวยอร์ก สหรัฐอเมริกา  เคยเข้ารับการอบรมหลักสูตรการสืบสวนจากสหรัฐอเมริกา จบหลักสูตรวิชาการป้องกันประเทศ จากวิทยาลัยป้องกันราชอาณาจักร  (วปอ.รุ่นที่ 23)  สมรสกับ คุณหญิงทัศนา (บุนนาค) เดชกุญชร เมื่อ พ.ศ. 2500  มีบุตร 2 คน  คือ  ว่าที่ร้อยตรี ดร. สุทรรศน์ เดชกุญชร และ ร้อยตำรวจตรีหญิงปรีณาภา เดชกุญชร พลตำรวจเอก วสิษฐ มีหลาน 3 คน ได้แก่  น.ส.ปัญจรัตน์ เดชกุญชร, จ่าเอก ชิษณุวัฒน์ เดชกุญชร และ น.ส.ณัฐพร เดชกุญชร
การทำงาน

พล.ต.อ.วสิษฐ เดชกุญชร เริ่มรับราชการในตำแหน่งอาจารย์ที่คณะรัฐศาสตร์ จุฬาลงกรณ์มหาวิทยาลัย ตั้งแต่ พ.ศ. 2495 ต่อมาได้ลาออกไปสมัครเข้ารับราชการในกรมประมวลราชการแผ่นดิน (ต่อมาคือกรมประมวลข่าวกลาง) แล้วโอนไปรับราชการที่กองตำรวจสันติบาล กองบัญชาการตำรวจสอบสวนกลาง กองบัญชาการตำรวจตระเวนชายแดน และย้ายไปเป็นนายตำรวจราชสำนักประจำในปี พ.ศ. 2513  เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 เป็นสมาชิกวุฒิสภา ในปี พ.ศ. 2532 และในปี พ.ศ. 2539 - 2543   และเป็นรัฐมนตรีช่วยว่าการกระทรวงมหาดไทย ในรัฐบาลพลเอกชาติชาย ชุณหะวัณ เป็นระยะเวลาสั้น ๆ ตั้งแต่ 26 สิงหาคม พ.ศ. 2533 ถึง 9 ธันวาคม พ.ศ. 2533  ตำแหน่งสุดท้ายในกรมตำรวจก่อนลาออกไปเป็นรัฐมนตรี เป็นรองอธิบดีกรมตำรวจ ฝ่ายกิจการพิเศษ
ผลงาน

ผลงานเขียนของ วสิษฐ เดชกุญชร ที่มีชื่อเสียง เป็นนิยายที่เขียนจากประสบการณ์ในราชการตำรวจ มีตัวเอกเป็นตำรวจที่มีอุดมการณ์  เขียนโดยใช้ชื่อจริง และเคยใช้นามปากกา "โก้ บางกอก"  นิยายหลายเรื่องมีผู้นำไปสร้างภาพยนตร์ และละครโทรทัศน์ โดยเฉพาะนวนิยายชุดองค์กรลับต่อต้านผู้ก่อการร้าย ที่มีตัวเอกชื่อ "ธนุส นิราลัย" กับ "ลำเพา สายสัทกุล" (สารวัตรเถื่อน, แม่ลาวเลือด, หักลิ้นช้าง, อวสานสายลับ, บ่วงบาศ, ประกาศิตอสูร) ดงเย็น, จันทน์หอม, ลว.สุดท้าย, สารวัตรเถื่อน, แม่ลาวเลือด, หักลิ้นช้าง, อวสานสายลับ, บ่วงบาศ, ประกาศิตอสูร, สารวัตรใหญ่, สันติบาล, เลือดเข้าตา, เบี้ยล่าง, พรมแดน 
ผลงานตีพิมพ์ล่าสุด หนังสือรวมเรื่องสั้น " สัพเพเหระคดี เล่ม ๑ และ ๒ โดย Cruditas Publishing
ผลงาน > ผลงานที่ถูกนำไปสร้างละครโทรทัศน์

สารวัตรเถื่อน (2530) ภาพยนตร์ไทย นำแสดงโดย ฉัตรชัย เปล่งพานิช พิศาล อัครเศรณี วรรษมน วัฒโรดม อุเทน บุญยงค์ อภิชาติ หาลำเจียก และ (2559) ฉายทาง ช่อง 7 นำแสดงโดย เคลลี่ ธนะพัฒน์ อานัส ฬาพานิช กลศ อัทธเสรี นฤเบศร์ จินปิ่นเพชร ธีรพงศ์ เหลียวรักวงศ์
แม่ลาวเลือด (2533) ฉายทาง ช่อง 3 นำแสดงโดย ฉัตรชัย เปล่งพานิช จริยา สรณคม เกรียงไกร อุณหะนันทน์ รัญญา ศิยานนท์ กำธร สุวรรณปิยะศิริ สุเชาว์ พงษ์วิไล มานพ อัศวเทพ สมบัติ เมทะนี วุฒิ คงคาเขตร ราม ราชพงษ์
สารวัตรใหญ่ (2537) ฉายทาง ช่อง 7 นำแสดงโดย ลิขิต เอกมงคล ยุทธพิชัย ชาญเลขา รุจน์ รณภพ ธนา สินประสาธน์ ดามพ์ ดัสกร กฤษณ์ ศุกระมงคล ลักษณ์ อภิชาติ มานพ อัศวเทพ วรเชษฐ์ นิ่มสุวรรณ รณ ฤทธิชัย เฉลิมพร พุ่มพันธ์วงศ์ จอห์น บราโว่ อธิวัฒน์ สนิทวงศ์ ไชย ขุนศรีรักษา และ (2562) ฉายทาง ช่อง 7  นำแสดงโดย กันตพงศ์ บำรุงรักษ์ วาทิต โสภา สุเมธ องอาจ วสุ แสงสิงแก้ว นึกคิด บุญทอง ธนา สินประสาธน์
เลือดเข้าตา (2538) ฉายทาง ช่อง 5 นำแสดงโดย จักรกฤษณ์ อำมะรัตน์ สันติสุข พรหมศิริ ชัยรัตน์ จิตรธรรม อธิวัฒน์ สนิทวงศ์ เฉลิมพร พุ่มพันธ์วงศ์ ปราบ ยุทธพิชัย ไกรลาศ เกรียงไกร ศักราช ฤกษ์ธำรงค์ สุเชาว์ พงษ์วิไล ไพโรจน์ ใจสิงห์ โกวิท วัฒนกุล จอห์น บราโว่ ธนา สินประสาธน์
หักลิ้นช้าง (2539) ฉายทาง ช่อง 7 นำแสดงโดย พีท ทองเจือ อรุณ ภาวิไล ลินดา ครอส ธานินทร์ ทัพมงคล ปราบ ยุทธพิชัย จอห์น บราโว่ ภิญโญ ทองเจือ ไชย ขุนศรีรักษา ศักราช ฤกษ์ธำรงค์ และ (2560) ฉายทาง ช่อง 7  นำแสดงโดย  หลุยส์ เฮสดาร์ซัน รับบท ธนุส นิราลัย เซฟฟานี่ อาวะนิค รับบท คริสติน่า
สันติบาล (2539) ฉายทาง ช่อง 5 นำแสดงโดย ไมเคิล พูพาร์ท ฟ้ารุ่ง ชาลีรักษ์ ขจรศักดิ์ รัตนนิสสัย ไพโรจน์ ใจสิงห์ ปราบ ยุทธพิชัย นึกคิด บุญทอง เฉลิมพร พุ่มพันธ์วงศ์ ชลวิทย์ สุขอุดม ศักราช ฤกษ์ธำรงค์ ครรชิต ขวัญประชา ธนา สินประสาธน์
ผลงาน > ผลงานแสดงมิวสิกวีดีโอ

ตลอดเวลา ของ เบอนัวต์ แดนเซอร์
สุดใจ ของ เบอนัวต์ แดนเซอร์
เสมอ ของ เบอนัวต์ แดนเซอร์
แค่นั้น ของ เบอนัวต์ แดนเซอร์
ไถ่เธอคืนมา ของ เบอนัวต์ แดนเซอร์
เหงา ของ เบอนัวต์ แดนเซอร์
ทุกยาม ของ เบอนัวต์ แดนเซอร์
แม้เราจะไม่พบกัน ของ เบอนัวต์ แดนเซอร์
ยังคอย ของ เบอนัวต์ แดนเซอร์
บาปบริสุทธิ์ ของ คาราบาว
สุดใจฝัน ของ เบอนัวต์ แดนเซอร์
จะไปหา ของ เบอนัวต์ แดนเซอร์
หวีดหวิว ของ เบอนัวต์ แดนเซอร์
อยู่คนเดียว ของ เบอนัวต์ แดนเซอร์
วันต่อวัน ของ เบอนัวต์ แดนเซอร์
ดอกไม้ให้คุณ ของ คาราวาน
ตำรวจ ของ เบอนัวต์ แดนเซอร์
ดอกไม้พฤษภา ของ ซูซู
ใจบงการ ของ เบอนัวต์ แดนเซอร์
เพลงของลูก ของ เบอนัวต์ แดนเซอร์
รักเดียว ของ เบอนัวต์ แดนเซอร์
นํ้าใสนํ้าใจ ของ คาราบาว
เพื่อนเอย ของ เบอนัวต์ แดนเซอร์
เรียนและงาน ของ เบอนัวต์ แดนเซอร์
กว่าจะรู้ ของ เบอนัวต์ แดนเซอร์
ถึงเพื่อน ของ เบอนัวต์ แดนเซอร์
เราจะกลับมา ของ เบอนัวต์ แดนเซอร์
ความเข็มแข็งสุดท้าย ของ เบอนัวต์ แดนเซอร์
ฝากจดหมาย ของ เบอนัวต์ แดนเซอร์
บทบาทในเหตุการณ์ 14 ตุลา

ในเหตุการณ์ 14 ตุลาคม พ.ศ. 2516 พล.ต.อ.วสิษฐ ซึ่งในขณะนั้นมียศ พันตำรวจเอก (พ.ต.อ.) ดำรงตำแหน่งนายตำรวจราชสำนักประจำ  มีบทบาทในการดูแลความสงบบริเวณพระตำหนักจิตรลดารโหฐาน อันเป็นสถานที่ประทับของพระบาทสมเด็จพระมหาภูมิพลอดุลยเดชมหาราช บรมนาถบพิตรและพระบรมวงศานุวงศ์ชั้นสูงหลายพระองค์ รวมถึงบริเวณพระราชวังดุสิตด้วย  โดยเป็นผู้ติดต่อและเจรจากับทางฝ่ายผู้ชุมนุมและเป็นผู้อัญเชิญพระบรมราโชวาทของพระบาทสมเด็จพระมหาภูมิพลอดุลยเดชมหาราช บรมนาถบพิตร มาอ่านให้แก่ผู้ชุมนุมฟัง 05.30 น. ของวันที่ 14 ตุลาคม พ.ศ. 2516 ก่อนจะสลายตัวไป แต่จากอุปสรรคทางการสื่อสารประกอบกับมีมวลชนเป็นจำนวนมาก ผู้นำชุมนุมจึงไม่อาจควบคุมได้ทั้งหมด จึงเกิดเหตุนองเลือดในเวลาต่อมาหลังจากนี้
การเสียชีวิต

พลตำรวจเอก วสิษฐ เดชกุญชร ได้ป่วยด้วยโรคมะเร็งระยะสุดท้าย โดยเข้ารักษาตัวที่ โรงพยาบาลตำรวจ และ ถึงแก่อนิจกรรมอย่างสงบเมื่อเวลา 22.35 น. ของวันที่ 20 มิถุนายน 2561 รวมอายุได้ 88 ปี มีพิธีพระราชทานเพลิงศพเมื่อวันที่ 26 กรกฎาคม พ.ศ. 2561 ณ วัดมกุฏกษัตริยารามราชวรวิหาร
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2508 –  เหรียญราชการชายแดน (ช.ด.)
พ.ศ. 2523 –  เหรียญจักรพรรดิมาลา (ร.จ.พ.)
พ.ศ. 2532 –  เหรียญลูกเสือสดุดี ชั้นที่ 1
พ.ศ. 2511 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
พ.ศ. 2515 –  เหรียญราชรุจิทอง รัชกาลที่ 9 (ร.จ.ท.9)
อาบัติ

อาบัติ แปลว่า การต้อง, การล่วงละเมิด หมายถึงโทษที่เกิดจาการล่วงละเมิดสิกขาบทหรือข้อห้ามแห่งภิกษุ ใช้เรียกความผิดทางวินัยของพระภิกษุว่า ต้องอาบัติ
อาบัติ มี 7 อย่าง แบ่งเป็น 2 ประเภทคือ
ครุกาบัติ หมายถึงอาบัติหนัก อาบัติที่มีโทษร้ายแรง มี 2 อย่างคือ  อาบัติปาราชิก อาบัติสังฆาทิเสส
ลหุกาบัติ หมายถึงอาบัติเบา อาบัติที่ไม่มีโทษร้ายแรงเท่าครุกาบัติ มี 5 อย่าง คือ อาบัติถุลลัจจัย อาบัติปาจิตตีย์ อาบัติปาฏิเทสนียะ อาบัติทุกกฏ อาบัติทุพภาสิต